  Майя Бывальцева Удмуртилэн тӧроез Александр Бречалов элькунын улӥсьёсты Выль арен ӟечкылаз. Со ортчись ар ужрадъёсын, мылкыдъёсын, вормонъёсын но пайдалыко ужъёсын тыр вал шуыса пусйиз. Александр Бречаловлэн Выль арен ӟечкыланэз Ортчись ар Быдӟым Вормонлы 75 ар тырмон ар сямен историе кылёз. Та праздник кунысьтымы пӧртэм поколениосты огазея, котькыӵе эскеронъёс азьын асьмеды вормонтэм каре. Ӵапак та арын Ижкарлы «Город трудовой доблести» ним сётӥзы. Асьмеос Удмуртилэн кунлыкезлы 100 ар тырмонэз пусйим. Со элькунлэн азинскон сюресаз йӧно вакытэз Александр Бречалов, Удмуртилэн тӧроез Александр Бречалов пусйиз, пандемия шоры учкытэк, ортчись арын Удмуртия азинскыны бадӟым кужым басьтӥз. Огазеям кужымен элькунын йӧскалык ӵектосъёс быдэсъяськизы, дышетсконниос, мерлыко объектъёс но мер интывылъёс пуктӥськизы, сюресъёс выльдӥськизы. 2021-тӥ ар ваньмы понна тунсыко ужрадъёсын, пусйымон вормонъёсын но шудо минутъёсын мед тырмоз! Ваньдылы юн тазалык, тупаса улон, яратон но азинскон сӥзисько! Выль 2021-тӥ арен! Александр Бречалов, Удмуртилэн тӧроез Озьы ик улосвыллэн тӧроез Удмуртиез азинтон понна сюлмысь тыршем муртъёслы тау кариз.  Тегъёс: Мерлык Ижкар Удмуртия Выльар АлександрБречалов  